د افغانی سرې میاشتې ټولنې له لوری په غزنی ولایت کې له لسو بې وزله کورنیو سره د نغدې پیسو او خوراکی توکو مرسته وشوه! د روان ۱۴۴۵ هـ ق کال د رجب میاشتې پر ۲۹ مه نیټه نن د یکشنبې په ورځ د افغانی سرې میاشتې ټولنې د عالی مقام د هدایت په اساس د سوېل لویدیځ مرکزی زون ریاست سره په همغږۍ د غزنی ولایتی څانګې ریاست د رئیس ښاغلی مولوی نورالهداء "شاکر" په شتون کې له هغو لسو بې وزله او غریبو کورنیو سره د نغدو پیسو او خوراکی توکو مرسته شوه چې د ولایتی مجامع غړو له لوری د مختلفو ولسوالیو څخه معرفی شوی وو. په دغه مرسته کې اوو نفرو (۳۳۰۰۰) افغانۍ نغدې پیسې چې شپږو کورنیو ته پنځه پنځه زره او یوې کورنۍ دری زره افغانی وویشل شوې. او همدا ډول له دریو نورو غریبو او بې وزله کورنیو سره د خوراکی توکو مرسته وشوه چې هرې کورنۍ ته ۴۰ کیلو اوړه، ۵ کیلو وریجې، ۵ لیتره مایع غوړی، ۵کیلو لوبیا، ۵کیلو بوره او ۲ کیلو خرما شامل وو.